CELEX: 62021TN0352
Language: el
Date: 2021-06-13 00:00:00
Title: Υπόθεση T-352/21: Προσφυγή της 13 Ιουνίου 2021 — Οι Δρόμοι της Ελιάς κατά Επιτροπής

6.9.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 357/26
            
         
      Προσφυγή της 13 Ιουνίου 2021 — Οι Δρόμοι της Ελιάς κατά Επιτροπής
      (Υπόθεση T-352/21)
      (2021/C 357/40)
      Γλώσσα διαδικασίας: η ελληνική
      
         Διάδικοι
      
      
         Προσφεύγουσα: Πολιτιστικός οργανισμός «Οι Δρόμοι της Ελιάς» (Καλαμάτα, Ελλάδα) (εκπρόσωπος: Σ. Βαρδαλάς, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρωθεί η άνευ ημερομηνίας απορριπτική απόφαση της καθής, η οποία παρελήφθη από την προσφεύγουσα την 23η Απριλίου 2021, με την οποία απερρίφθη η αίτηση συμμετοχής («πρόταση») της προσφεύγουσας ως εταίρος για την άσκηση δραστηριοτήτων EUROPE DIRECT στην Ελλάδα, σύμφωνα με τη διακήρυξη της καθής ED-GREECE-2020/SELECTION OF PARTNERS TO CARRY OUT EUROPE DIRECT ACTIVITIES (2021-2025) IN GREECE· και
               
            
                  —
               
               
                  να γίνει δεκτή η «πρόταση» της προσφεύγουσας ως εταίρος για την άσκηση δραστηριοτήτων EUROPE DIRECT στην Ελλάδα, σύμφωνα με τη σχετική διακήρυξη της καθής.
               
            
         Ισχυρισμοί/Λόγοι και κύρια επιχειρήματα
      
      Προς στήριξη της προσφυγής, η προσφεύγουσα προβάλλει τέσσερεις ισχυρισμούς.
      
                  1.
               
               
                  Πρώτος ισχυρισμός αντλούμενος από το γεγονός ότι η καθής αξιολόγησε εσφαλμένα την «πρόταση» της προσφεύγουσας, ως προς το κριτήριο 1 της διακήρυξης, αναφέροντας ότι η προσφεύγουσα δεν περιγράφει επαρκώς το φυσικό περιβάλλον της περιοχής δραστηριοποίησης του EDIC Καλαμάτας καθώς ότι δεν λαμβάνεται υπόψη ο ψηφιακός μετασχηματισμός.
               
            
                  2.
               
               
                  Δεύτερος ισχυρισμός αντλούμενος από το γεγονός ότι η καθής αξιολόγησε εσφαλμένα την «πρόταση» της προσφεύγουσας, ως προς το κριτήριο 2 της διακήρυξης, αναφέροντας ότι το EDIC Καλαμάτας φέρεται να έχει περιορισμένες συνδέσεις με οργανισμούς, όπως Μικρές και Μικρομεσαίες Επιχειρήσεις, ΜΚΟ, κ.α.
               
            
                  3.
               
               
                  Τρίτος ισχυρισμός αντλούμενος από το γεγονός ότι η καθής αξιολόγησε εσφαλμένα την «πρόταση» της προσφεύγουσας, ως προς το κριτήριο 3 της διακήρυξης.
               
            
                  4.
               
               
                  Τέταρτος ισχυρισμός αντλούμενος από το γεγονός ότι η καθής αξιολόγησε εσφαλμένα την «πρόταση» της προσφεύγουσας, ως προς το κριτήριο 4 της διακήρυξης.